[DATO]

**Nedlukningen af Nordjylland**

Vi vil med denne skrivelse informere dig om de retningslinjer, som indtil videre gælder i [virksomhedens navn] for medarbejdernes rejser til/ophold i visse kommuner i Nordjylland.

**Nye tiltag og restriktioner for at reducere smitteudviklingen i Nordjylland**

For at reducere smitteudviklingen i Hjørring, Frederikshavn, Brønderslev, Jammerbugt, Vesthimmerland, Thisted og Læsø kommune, har regeringen pr. 9. november 2020 iværksat en række lokale restriktioner og tiltag i de pågældende kommuner. Tiltagene består blandt andet i følgende:

* Alle beboere i de berørte kommuner opfordres kraftigt til alene at krydse kommunegrænser, hvis væsentlige og uopsættelige hensyn tilsiger det, herunder varetagelse af kritiske funktioner.
* Alle med bopæl uden for de berørte kommuner opfordres kraftigt til ikke at indrejse i de berørte kommuner, medmindre væsentlige og uopsættelige hensyn tilsiger det, herunder varetagelse af kritiske funktioner.

Du kan læse mere om alle tiltagene her: <https://coronasmitte.dk/-/media/mediefiler/corona/nordjylland/faktaark-tiltag-til-at-reducere-smitteudvikling-i-nordjylland.pdf?la=da&hash=B2A8B06C8A8A2E5E3239B71391E513BE751B740D>

**Hvis du rejser til en af de nedlukkede kommuner**

Hvis du planlægger at rejse på ferie eller weekendophold til en af de nedlukkede nordjyske kommuner og der ikke i øvrigt foreligger væsentlige og uopsættelige hensyn, vil vi kraftigt henstille til, at du ikke gennemfører rejsen af hensyn til smitterisikoen for dig og dine kolleger.

Hvis du alligevel vælger at gennemføre en rejse i strid med regeringens kraftige opfordring, må du forvente, at vi ikke vil kunne modtage dig på arbejde i op til 14 dage efter din hjemkomst, alternativt indtil det ved en test er blevet afklaret, om du er smittet med COVID-19. De op til 14 dages selvisolation vil i så fald være uden løn, medmindre vi vurderer, at du kan arbejde hjemmefra, eller vi aftaler, at du kan afvikle yderligere ferie, afspadsering mv. Din adfærd vil eventuelt også kunne få ansættelsesretlige konsekvenser i form af opsigelse eller evt. bortvisning, hvis dit fravær udgør en belastning for driften.

Hvis du bliver smittet med coronavirus under en rejse i strid med regeringens kraftige opfordring, må du tilsvarende forvente, at det vil blive anset for selvforskyldt sygefravær. Du vil i så fald ikke have ret til sygeløn under sygefraværet, ligesom din adfærd eventuelt vil kunne få ansættelsesretlige konsekvenser i form af opsigelse eller evt. bortvisning, hvis dit fravær udgør en belastning for driften.

Af hensyn til smitterisikoen for dig og dine kolleger beder vi dig straks oplyse, hvis du planlægger at gennemføre eller evt. allerede har gennemført en rejse til en af de nedlukkede nordjyske kommuner, så vi kan træffe vores forholdsregler.

**Hvis du har spørgsmål?**

Hvis du har spørgsmål eller bemærkninger til ovenstående, er du velkommen til at kontakte [person] på [tlf.] og [e-mail].

Med venlig hilsen

[Virksomheden]